open-index/open-wikipedia-markdown huggingface dataset:
ישיבת ברכת יוסף (קריית הרצוג)

**ישיבת תורת יעקב – ברכת יוסף** (נוסדה בשנת ה'תשנ"ב–1992) היא ישיבה גדולה חרדית–ליטאית. ממוקמת בשכונת קריית הרצוג בעיר בני ברק. מייסוד ראש ישיבת תפרח הרב יעקב פרידמן והרב יעקב סגל. בראשות ובהנהלת הרב מרדכי צביון, ובראשות הרב נחום בויאר. בהנהלתו הרוחנית של הרב אברהם רבינוביץ. לומדים בה כ-100 בחורים וכ-40 אברכים.

## תולדות הישיבה
הישיבה הוקמה בשנת ה'תשנ"ב (1992), על ידי מייסד הישיבות הנודע וראש ישיבת "תפרח" הרב יעקב פרידמן. בראשותה הועמדו הרב יעקב סגל והרב אליעזר צור, ועימם גרעין בחורים מייסדים מישיבת "ברכת יצחק" (אור יהודה), בה כיהנו עד לאותה העת כרמי"ם.

בשנים מאוחרות יותר עבר הרב אליעזר צור לכהן בראשות ישיבת "אור לישרים" בעיר בית שמש, שהוקמה אף היא על ידי הרב יעקב פרידמן.

בשנת התש"ע (2010) בתקופה בה שרתה הישיבה בגירעון תקציבי, מונה לראשותה הרב מרדכי צביון, ותחת חסותו נלקחו ענייני הכלכלה, ובאותה העת מינה עימו לראשות הישיבה את הרב משה רוט ולאחר מיכן את הרב נחום בויאר. בנוסף שונה שמה של הישיבה ל'תורת יעקב'.

בשנת תשע"ד (2014) עברה הישיבה למשכנה הנוכחי ברחוב הרב משולם ראט 12 בני ברק.

בניסן תש"פ פרצה שריפה גדולה בישיבה. חדרי הפנימייה נשרפו כליל וגם חלק מבית המדרש ונשרפו גם 3 ספרי התורה של הישיבה ואף נערכה הלוויה מכובדת לספרי התורה שנקברו בתוך כדי חרס בבית העלמין של נציבי ישיבת פוניבז' בבני ברק. ההלוויה הייתה בעיצומה של נגיף הקורונה וע"כ לא הורשו להשתתף בה יותר מ10 אנשים אך האנשים השתתפו מהמרפסות הבניינים לאורך מסלול הלוויה. הישיבה התאוששה די במהירות ובתחילת חשוון תשפ"א כבר חזרה הישיבה למקומה לאחר בנייה מחדש בעזרת בוגרי וידידי הישיבה כאשר במשך הקיץ ואלול שהתה הישיבה במקומות שונים בעיר.

הישיבה עמדה תחת נשיאותו של הרב חיים קניבסקי עד לפטירתו בשושן פורים תשפ"ב. נוסף על הרב צביון והרב בויאר מכהנים בה הרב חנוך רייזמן, הרב יוסף ציקנובסקי (חתנו של הרב יצחק זילברשטיין), הרב מנחם שפריי הרב אליהו קובר והרב משה זילברשטיין. המשגיח בישיבה הוא הרב אברהם רבינוביץ.

נכון לשנת ה'תשפ"ה (2025) בישיבה ישנם כ-100 בחורים, ובכולל כ-40 אברכים.

מבוגרי הישיבה ישנם רבנים ואישי ציבור, המכהנים פאר במשרות שונות, בניהם מייסד ומנכ"ל תחנות "רדיו קול חי" העיתונאי אבי רוזן.

## קישורים חיצוניים
* 

## הערות שוליים

ברכת יוסף
ברכת יוסף
ברכת יוסף
לגנדריום

**לגנדריום** (**Legendarium**, צורה סתמית של המילה legendarius מלטינית של ימי הביניים) הוא אוסף ספרותי של אגדות.
פריץ זרניקה

**פריץ זרניקה** (בהולנדית: **Frederik "Frits" Zernike**; 16 ביולי 1888 - 10 במרץ 1966) היה פיזיקאי הולנדי, חתן פרס נובל לפיזיקה לשנת 1953 על המצאת מיקרוסקופ קונטרסט-פאזה.

## ביוגרפיה
### תחילת דרכו והשכלתו
זרניקה נולד ב-16 ביולי 1888 באמסטרדם, הולנד. שני הוריו היו מורים למתמטיקה, אביו אף חיבר ספרי לימוד בתחום זה. זרניקה חלק באהבתו של אביו לפיזיקה וכילד נהג לעשות ניסויים בתחום זה. בשנת 1905 הוא החל לימודיו לתואר ראשון בכימיה כחוג ראשי וכן פיזיקה ומתמטיקה, באוניברסיטת אמסטרדם. בשנת 1908 זכה במדליית זהב מאוניברסיטת חרונינגן על עבודה בתחום הסתברויות. בשנת 1912 זכה בפרס מן החברה ההולנדית למדעים, על עבודה בתחום בוהק בגזים, תחום בו אף כתב את עבודת הדוקטורט שהוגשה בשנת 1915.

בשנת 1913 הוא הפך לעוזר מחקר של יקובוס קפטיין באוניברסיטת חרונינגן. בשנת 1914 הוא פיתח יחד עם ליאונרד אורנשטיין את משוואת אורנשטיין-זרניקה, המיושמת לחישוב פונקציות קורלציה בתאוריית הזורמים תחת הנחות קירוב שונות.

### קריירה אקדמית
עם סיום לימודי תואר שלישי, זרניקה קיבל משרת מרצה בפיזיקה תאורטית בחרונינגן ובשנת 1920 הוא הפך פרופסור מן המנין באותה אוניברסיטה.

בשנת 1930 זרניקה ניהל מחקר בתחום הרחבות ספקטרליות וגילה כי אותם קווים המכונים "קווי רוחות" המופיעים מימין ומשמאל לכל קו עיקרי בספקטרום נוצרים באמצעות סריג עקיפה, כאשר הפאזה שלהם מוסטת מזו של הקו העיקרי ב-90 מעלות. בשנת 1933, בקונגרס לפיזיקה ולרפואה שנערך בעיר וחנינגן, זרניקה הציג לראשונה את טכניקת קונטרסט פאזה במיקרוסקופיה. הוא הרחיב את שיטתו כדי לבדוק את צורת מראות קמורות. תגליתו שימשה כבסיס למיקרוסקופ קונטרסט פאזה הראשון שנבנה בתקופת מלחמת העולם השנייה.

תרומה בולטת נוספת שלו בתחום האופטיקה קשור בתיאור יעיל של פגמים בדימות, או אברציות אופטיות במכשירי דימות כגון מיקרוסקופים וטלסקופים. ייצוג אותם פגמים בדימות התבסס בתחילה על תאוריה שפותחה על ידי המתמטיקאי הגרמני לודוויג זיידל במחצית המאה ה-19. הייצוג של זיידל היה מבוסס על הרחבת טור חזקות ולא אפשר הבחנה ברורה בין סוגים שונים וסדרי גודל שונים של פגמים. פולינום זרניקה נותן פתרון לבעיה שנחקרה תקופה ארוכה של ה"איזון" האופטימלי של פגמים שונים במכשיר אופטי. מאז שנות ה-60 פולינום זרניקה נמצא בשימוש נרחב בתכנון עדשות, במטרולוגיה ובניתוח תמונות.

עבודתו של זרניקה עוררה עניין בתאורית קוהרנטיות, במחקר מקורות אור קוהרנטיים בחלקם. בשנת 1938 הוא פרסם נגזרת פשוטה יותר למשפט ון קיטרט, הידוע היום בשם משפט קיטרט-זרניקה.

### מותו
זרניקה נפטר בבית חולים באמרספורט בשנת 1966, לאחר שהיה חולה בשנים האחרונות לחייו.

## פרסים והנצחה
* בשנת 1946 התקבל זרניקה כחבר באקדמיה ההולנדית המלכותית למדעים ואמנויות.
* בשנת 1953 זכה בפרס נובל לפיזיקה על המצאת מיקרוסקופ קונטרסט-פאזה, אשר אפשר מחקר על המבנה הפנימי של התא ללא צורך בצביעה ובכך בהריגת התא.
* קמפוס אוניברסיטת חרונינגן, מצפון לעיר, נקרא על שם זרניקה, כך גם מכתש זרניקה על הירח.

## קישורים חיצוניים

* משוואת אורנשטיין-זרניקה
* פריץ זרניקה - דברים לזכרו 
* 

קטגוריה:בוגרי אוניברסיטת אמסטרדם
קטגוריה:בוגרי אוניברסיטת חרונינגן
קטגוריה:זוכי פרס נובל לפיזיקה
קטגוריה:סגל אוניברסיטת חרונינגן
קטגוריה:פיזיקאים הולנדים
קטגוריה:פיזיקאים שעל שמם כוכב לכת מינורי
קטגוריה:הולנדים שנולדו ב-1888
קטגוריה:הולנדים שנפטרו ב-1966
אנטלייפטה

**אנטלייפטה** (בליטאית: **Antalieptė**; ביידיש: **אנטאליאפט**) היא עיירה קטנה השוכנת על גדות נהר השוונטוי  במחוז משנה זרסאי שבמחוז אוטנה במזרח ליטא.

בסביבות העיירה גבעות מיוערות. קיים בה מנזר רוסי גדול שסיפק פרנסה לפני מלחמת העולם הראשונה לרבים מתושביה היהודיים של העיירה.

## יהודי אטלייפט
עד מלחמת העולם הראשונה התקיימה בעיירה קהילה של כ-80 משפחות יהודיות ובסך הכל כ-400 נפשות. בשנים שלאחר המלחמה היגרו רוב יהודי העיירה לארצות הברית, דרום אפריקה ואורוגוואי. כמה מרבני העיירה התפרסמו ובהם הרב שלמה זלמן טוביה מרקוביץ בנו של ר' משה מרקוביץ מחבר "שם הגדולים השלישי", הוא ובנו וגם רבה האחרון של העיירה הרב יהודה לוין, נרצחו בשואה.

הגרמנים כבשו את העיירה ב-26 ביוני 1941. ליטאים חברי "איגוד הקלעים" ארגנו את ההתעללות ביהודים שנמשכה בחודשי הקיץ, עד סוף אוגוסט, אז הובלו יהודי העיירה ליער פאז'יים ונרצחו בירי ב-26 באוגוסט יחד עם יהודי זרסאי והסביבה.

## קישורים חיצוניים

* 
* 'אנטאליפט (אנטאליאֶפטא), מחוז אֶז'אֶראֶני, בתוך: דב ליפץ (מרכז המערכת), נתן גורן [ואחרים] (מערכת), **יהדות ליטא**, כרך ג, ספר ב: "ישובים", תל אביב: עם הספר, תשכ"ז, עמ' 289 (, תמונה 1501).
** שם, כרך ד, עמ' 247 (שם, תמונה 1949)

קטגוריה:מחוז אוטנה
קטגוריה:ליטא: עיירות יהודיות
קטגוריה:יישובים שהוקמו ב-1897
רודולפו פיסארו

**רודולפו חילברט פיסארו תומאס** (בספרדית: **Rodolfo Gilbert Pizarro Thomas**; נולד ב-15 בפברואר 1994 בטמפיקו שבמקסיקו) הוא כדורגלן מקסיקני המשחק בעמדות הקשר וקשר הכנף בקבוצת פ.ק. חוארז.

## קריירת מועדונים
### פצ'וקה
פיסארו נולד בטמפיקו שבמקסיקו. הוא גדל במחלקת הנוער של פצ'וקה מליגת העל המקסיקנית. הוא שיחק במועדון במשך חמש עונות, בהן ערך 134 הופעות ליגה והבקיע שמונה שערים.

### גוודלחרה
בחודש דצמבר 2016 חתם פיסארו בגוודלחרה מליגת העל המקסיקנית, אליו עבר בחודש ינואר 2017.

## קריירה בינלאומית
ב-30 בינואר 2014 ערך פיסארו את הופעת הבכורה שלו בנבחרת מקסיקו, כששיחק 90 דקות בניצחון 0–4 על נבחרת קוריאה הדרומית במשחק ידידות. הוא היה חלק מסגל נבחרת מקסיקו לאולימפיאדת ריו דה ז'ניירו 2016. ב-11 בפברואר 2016 הבקיע פיסארו את שער הבכורה שלו במועדון, שער בדקה ה-87 בניצחון 0–2 על נבחרת סנגל במשחק ידידות.

## תארים
;פצ'וקה
* אליפות מקסיקו (1): קלאוסורה 2016

;א.א.ק אתונה 
* אליפות יוון (1): 2023/2024

;נבחרת מקסיקו
* גביע הזהב של CONCACAF  (1): 2019

## קישורים חיצוניים

* 

## הערות שוליים

קטגוריה:כדורגלנים מקסיקנים
קטגוריה:קשרי כדורגל מקסיקנים
קטגוריה:כדורגלני פצ'וקה
קטגוריה:כדורגלני גוודלחרה
קטגוריה:כדורגלני מונטריי
קטגוריה:כדורגלני אינטר מיאמי
קטגוריה:כדורגלני א.א.ק. אתונה
קטגוריה:כדורגלני נבחרת מקסיקו
קטגוריה:כדורגלנים מקסיקנים באולימפיאדת ריו דה ז'ניירו (2016)
קטגוריה:כדורגלני גביע הזהב 2017
קטגוריה:כדורגלני גביע הזהב 2019
קטגוריה:ספורטאים מקסיקנים בארצות הברית
קטגוריה:ספורטאים זרים ביוון
קטגוריה:מקסיקנים שנולדו ב-1994
לחמן (סוג)

**לחמן** (שם מדעי: *Artocarpus*) הוא סוג של עץ ממשפחת התותיים, עם כ-60 מיני עצים תחתיו, חלקם חשובים לחקלאות ומטבח מקומי בדרום מזרח אסיה. הסוג התגלה במהלך מסעו השני של קפטן קוק על ידי הבוטנאים יוהאן וגאורג פורסטר (אב ובנו), שנתנו לו את שמו המדעי. משמעות השם הוא "פרי הלחם" - פרי ביוונית הוא קרפוס, ולחם הוא ארטוס.

## תיאור
עצים ושיחים מהסוג לחמן הם בעלי מוהל חלבי, שניתן להפיק מפציעת הגבעולים, העלים והגזע. העצים הם חד-מיניים ודו-ביתיים, כך שהפרחים הזכריים והנקביים צומחים על אותו העץ. הפרחים הנקביים פורחים צמודים לגזע, ועם ההפריה מסוגלים לגדול לפרי גדול במיוחד (בחלק מהמינים הפירות יכולים לשקול מעל 30 קילוגרמים).

פירות מהמינים עץ הלחם ופרי הג'ק משמשים כמקור מזון עיקרי באיים שונים באוקיינוס השקט ובקאריביים, ומגודלים למטרות מאכל באזורים נרחבים באסיה. בישראל יש מספר מצומצם של עצים ממינים אלו, והם לא הפכו לענף חקלאי.

## מינים בולטים
*עץ הלחם
*פרי הג'ק

## קישורים חיצוניים

## הערות שוליים

קטגוריה:צמחים שתוארו ב-1775
קטגוריה:טקסונים שתוארו בידי גאורג פורסטר
קטגוריה:פירות טרופיים
קטגוריה:צמחי מרפא
קטגוריה:תותיים
יהושע גילוץ

**יהושע גילוץ** (18 במאי 1917 – 26 בינואר 2016) היה קצין צה"ל בדרגת אלוף-משנה, ממקימי שירות האוויר וחיל האוויר.

## ביוגרפיה
נולד בפתח תקווה, אחד מחמישה ילדיהם של דבורה ומנחם גילוץ ממייסדי תל אביב. בשנים 1936–1940 למד הנדסת מכונות במכללה הטכנית נורת'האמפטון שבבריטניה.

במלחמת העולם השנייה התנדב לחיל האוויר המלכותי, עבר קורס קצינים ושירת כקצין ומהנדס בפיקוד התובלה, שימש מפקד שלוחת מסלול בסקוטלנד, אחראי על השבחת מטוסים בלהק 41, נשלח לבומביי ושימש אחראי לנושאים טכניים בשדות תעופה במזרח הרחוק, השתתף במערכה בזירה הדרום-מזרח אסייתית והיה שותף לתכנון הפלישה ליפן. בתום המלחמה הוצב כקצין טכני במפקדת כנף תובלה בשדה התעופה חבניה בעיראק. השתחרר מהשירות בדרגת סקוודרון-לידר (המקבילה למייג'ור). ב-1946 חזר לארץ ישראל ועבד במחלקת העבודות הציבוריות של ממשלת המנדט הבריטי.

ב-1943 שהה בחופשה בארץ ישראל והתבקש על ידי ראשי ההגנה לחבר תוכנית להקמת כוח אווירי עברי במחתרת, הוצע לו לעמוד בראש הכוח שיוקם אך הוא סירב וציין כי ראוי שטייס יעמוד בראשותו. לאחר שחרורו מהצבא הבריטי סייע בהקמת שירות האוויר, שימש קצין לענייני מודיעין, ונשלח לאירופה לרכוש מטוסים. לאחר הקמת המדינה מונה למפקד בסיס רמת דוד שפינו הבריטים ופיקד עליו במהלך מלחמת העצמאות.

לאחר שחרורו חזר לעבוד במע"צ. ב-1951 התגייס שוב לצה"ל ומונה לראש אגף ציוד במטה חיל האוויר ולאחר מכן שימש ראש אגף אפסנאות במטה החיל. ב-1956 השתחרר, עבד בחברת יצהר, במפעל אמקור, בחברת הנפט הלאומית, וב-1961 ניהל את הקמת מלון הילטון תל אביב. שהיה רב הקומות הראשון בישראל. הקים מפעלים בבוליביה, בפיליפינים ובאיראן. היה חבר הנהלת אגודת החי בר בערבה, ושותף פעיל בהקמת אגף הנצחה למתנדבי הצבא הבריטי במוזיאון "בית הגדודים" באביחיל.

גילוץ היה נשוי לרותי אפרתי-סוקולוביץ, בתם של טניה ואריה סוקולוביץ שנרצחה בטבח בנמל התעופה לוד (1972). נפטר בינואר 2016 ונקבר בבית העלמין בזכרון יעקב.

חתנו, יורם בר-סיני, היה האדריכל של קיבוץ בארי. הוא נרצח בטבח שבעה באוקטובר.

## לקריאה נוספת
*נעם הרטוך, טייסת הגליל במלחמת העצמאות, ד.ג. הנדסה ייעוץ וכתיבה טכנית, 1999 - עמ' 95–96
*יוסף שבט, מתנדבים בכחול, הוצאת משרד הביטחון, 1995, עמ' 78–82

## הערות שוליים

קטגוריה:ראשי להק הציוד
קטגוריה:אלופי-משנה בחיל האוויר
קטגוריה:מהנדסי מכונות ישראלים
קטגוריה:מתנדבי היישוב לחיל האוויר המלכותי הבריטי
קטגוריה:לוחמי ההגנה
קטגוריה:אנשי היישוב ילידי הארץ
קטגוריה:מפקדי בסיס רמת דוד
קטגוריה:חיילי חיל האוויר במלחמת העצמאות
קטגוריה:אישים הקבורים בזכרון יעקב
קטגוריה:ישראלים שנולדו ב-1917
קטגוריה:ישראלים שנפטרו ב-2016
אשת השגריר

**אשת השגריר** הוא סרט קולנוע ישראלי (40 דק') משנת 2016, בבימויה של דינה צבי-ריקליס, על-פי סיפור בשם זה פרי עטה של עלמה גניהר בספרה "ג'י פי אס" (עם עובד, 2012).

## תקציר העלילה

ירוסלם, אישה משכילה ויפה בת 30, שהייתה אשת שגריר אריתריאה בפריז, מגיעה לישראל כפליטה לאחר שבעלה נרצח בידי לאומנים קנאים. ירוסלם, שחיה חיים נעימים ובורגנים, נאלצת עכשיו להתגורר בשכונה מוזנחת בדרום תל אביב. היא לא מתכננת להישאר שם זמן רב, ובטוחה שקשריה עם השגריר האריתראי בישראל ואשתו יחלצו אותה כך שתוכל לחזור ולחיות את חייה הנוחים. בינתיים היא מתהלכת כמלכה בין הפליטים עם תיק לואי ויטון וממתינה להצעת עבודה שתהלום את מעמדה והשכלתה. המציאות בישראל מלמדת אותה כמה דברים על עצמה ועל טבע האדם.

## פרסים והקרנות מיוחדות
הסרט זכה בציון לשבח לסרט עלילתי עצמאי בתחרות הסרטים הקצרים בפסטיבל הסרטים הבינלאומי חיפה שהתקיים באוקטובר 2016.

הסרט היה מועמד לפרס אופיר 2016 בקטגוריית הסרט העלילתי הקצר הטוב ביותר.

הקרנת הבכורה התל אביבית של הסרט התקיימה במסגרת שבוע הבמאיות שהתקיים בסינמטק תל אביב בדצמבר 2016. לאחר ההקרנה התקיים דיון על מצב הנשים בקהילת מבקשי המקלט בישראל.

הסרט נבחר להשתתף בתוכנית הישראלית של פסטיבל סולידריות לקולנוע וזכויות אדם 2017.

הסרט הוקרן במתקן חולות במסגרת אוטובוס הסרטים בפסטיבל הבינלאומי לסרטי סטודנטים 2017.

## אודות הסרט
דינה צבי ריקליס סיפרה על הרקע ליצירתו של הסרט:

"הצטלבתי עם הסיפורים של הפליטים משתי סיבות. לפני כמה שנים הייתי פעילה במרק לוינסקי ולקחתי תחת חסותי ילדה אריתריאית בת 4. כבר שנתיים שאני חונכת אותה. באותו הזמן עלמה גניהר, שהייתה מעורבת בחיי הקהילה וחנכה גם היא שתי ילדות, כתבה ספר סיפורים קצרים על פליטים, בהם 'אשת השגריר'. עיבדנו את הסיפור לתסריט של פיצ'ר, אבל זה לא הסתייע, אז חזרנו לגרסה הקצרה. כל מי שרואה את הסרט אומר שזה היה צריך להיות פיצ'ר".

על הליהוק ובחירתה של אסתר רדא לתפקיד הראשי אמרה:

"חיכיתי לאסתר רדא שנה וחצי עד שתלד ותסיים סיבוב הופעות. היא למדה תיגרינית במיוחד בשביל הסרט. אני נורא נהנית לעבוד עם זמרות, גם עם מירי מסיקה (שכיכבה בסרטה הקודם, "שלוש אמהות" – י"ש), יש להן קליטה מצוינת לשפות. יחזקאל לזרוב הופיע אצלי בכמה סרטים, אז רציתי הפעם לעבוד עם שחקן אחר. בחרתי שחקן מקסים, אבל בחזרה שבוע לפני הצילומים הבנתי שאין ביניהם כימיה והזעקתי את יחזקאל".

## שחקנים ודמויות
*אסתר רדא - ירוסלם
*אורנלה בס - מריה
*יחזקאל לזרוב
*יעקב זדה דניאל
*תהילה ישעיהו
*אושר ג'יבלי
*שי פרדו
*נצנת מקונן

## קישורים חיצוניים

## הערות שוליים

קטגוריה:נשים בישראל
קטגוריה:סרטים ישראליים
קטגוריה:נשים באמנות
ז'אן שארל סיסמונדי

**ז'אן שארל לאונרד דה סיסמונדי** (בצרפתית: **Jean Charles Léonard de Sismondi**; 19 במאי 1773 בז'נבה - 25 ביוני 1842 בשן-בוז'רי, קנטון ז'נבה) היה היסטוריון, כלכלן פוליטי והוגה דעות שווייצרי, שידוע בשל רעיונותיו הסוציאליסטיים ועבודותיו על ההיסטוריה של צרפת וההיסטוריה של איטליה.

דה סיסמונדי היה אחד הדוברים החלוצים בנושאי ביטוח אבטלה, דמי מחלה, מס פרוגרסיבי, הסדרת שעות העבודה ותוכנית פנסיה. בנוסף טבע את המונח 'פרולטריון' המתייחס למעמד הפועלים שנוצר תחת הקפיטליזם.

## קישורים חיצוניים

* 
* 

קטגוריה:היסטוריונים שווייצרים
קטגוריה:חברי האקדמיה המלכותית השוודית למדעים
קטגוריה:כלכלנים
קטגוריה:פילוסופים שווייצרים
קטגוריה:ילידי 1773
קטגוריה:נפטרים ב-1842
דרך חיים (תנועה)

**התנועה הציבורית דרך חיים** היא עמותה הפועלת למימוש חזון מדינה יהודית על פי תורת ישראל, ומבקשת להקים מדינת הלכה. בראש התנועה עומד הרב יצחק גינזבורג, ובכפוף לו פועלות שתי מועצות - מועצת נשים ומועצת גברים - שנבחרו על ידי חברי התנועה ומתפקדיה. נכון לשנת תשע"ז מונה התנועה כ-4,600 מתפקדים אשר מתוכם כ-400 משלמים דמי חבר חודשיים. התנועה מתנגדת בחריפות להפרדת הדת מהמדינה.

התנועה הוקמה בשנת ה'תשע"א על ידי ועדת הקמה שמינה הרב גינזבורג, וכללה את הרב יצחק שפירא (ראש ישיבת עוד יוסף חי, ומחבר הספר תורת המלך), הרב איתיאל גלעדי (מזכירו האישי של הרב יצחק גינזבורג) והרב גדי בן זמרה (ראש אולפנת מעלה לבונה). פעילים בולטים בתנועה הם מאיר אטינגר, צבי סוכות, עקיבא הכהן, הסופר עודד מזרחי והרב שי דאום.

## מטרות ומבנה
התנועה מורכבת ממוסדות המשקפים יחד שיטת ממשל הראויה להוות, לשיטתם של מקימי התנועה, מודל מעשי למדינה יהודית. היא מבקשת להחליף את הדמוקרטיה בישראל במדינת הלכה שבראשותה מלך. השיטה מציעה איזון ושילוב בין כוחו של הציבור ובין סמכותו של ראש התנועה: כלל המתפקדים (נקראים גם 'קהל') בוחרים את "מועצת התנועה" שמתוכה נבחרים חברי ההנהלה. לראש התנועה ישנה זכות להטיל וטו על כל החלטה שהתקבלה על ידי המוסדות הנבחרים.

בתנועה מועצות נבחרות נפרדות לגברים ולנשים, שהחפיפה ביניהן מתבצעת על ידי באי כוחו של ראש התנועה. המבנה השלטוני שהתנועה חותרת להשלטתו בישראל הוא משטר המבוסס על הפורמט של מדינת הלכה, וכולל נשיא בעל סמכויות נרחבות וכן וריאציה של הכרעת הרוב בצורה דמוקרטית. בשנת 2016 נערכו בחירות למועצת התנועה.

## פעילות התנועה
התנועה יזמה קמפיינים, בין היתר לסירוב פקודה ביחס לפינוי והריסת מאחזים והתנחלויות ולעידוד עבודה עברית. פעילויות התנועה נתמכות בחולצות ובסטיקרים הנושאים מסרים כגון "יהודים אוהבים יהודים" ו"חיי חיילינו קודמים לחיי אזרחי האויב".

בשנת 2015 התנועה הפיצה מנשרים שקראו למעסיקים להדיר ערבים מהעבודה ולהימנע מהעסקתם. לשם כך, הם מסרו מספר טלפון של ייעוץ משפטי למעסיקים המעוניינים להימנע מהעסקת ערבים. בתגובה לפרסום המנשרים פנה המטה למאבק בגזענות בישראל והמרכז הרפורמי לדת ומדינה אל היועץ המשפטי לממשלה בבקשה להורות לאלתר על פתיחה בחקירה פלילית נגד המעורבים בהדפסה והפצה של העלונים, בחשד לעבירות של הסתה לגזענות, ושידול לביצוע עבירות לפי חוק שוויון הזדמנויות בעבודה.

בשנת 2016 יזמה התנועה קמפיין תחת הכותרת "די לדיקטטורה של בג"צ". כחלק מהקמפיין נערכו הפגנות מול בית המשפט העליון ומול בית הנשיאה מרים נאור, הודבקו מודעות, הופקו סרטונים סאטירים והושק חשבון טוויטר סאטירי על שמה של נשיאת בית המשפט העליון בשם fakeNaor@.

בתחום החקיקה, מקדמת התנועה את הצעת "חוק המשילות" שנועדה, בהתאם למודל הבריטי, לאסור על בג"ץ לבטל חוקים. כמו כן, קידם התא המשפטי של התנועה הצעה לתיקון לחוק מיהו יהודי (חוק השבות) - אך ההצעה נדחתה.

התנועה מסייעת בתחום המשפטי למעסיקים שרוצים להעביד יהודים בלבד.

מספר פעמים רצתה התנועה להגיש רשימה לבחירות לכנסת - אך פעולות אלו לא יצאו לפועל.

## קישורים חיצוניים
* 

*תגית "דרך חיים" באתר הקול היהודי
* 
* 

## הערות שוליים

קטגוריה:ארגוני ימין רדיקלי בישראל
קטגוריה:ישראל: ארגונים דתיים
קטגוריה:ישראל: עמותות
קטגוריה:יצחק גינזבורג
וילהלם לודוויג, דוכס וירטמברג

**וילהלם לודוויג, דוכס וירטמברג** (**Wilhelm Ludwig von Württemberg** 7 בינואר 1647 - 23 ביוני 1677), היה דוכס וירטמברג בין השנים 1674–1677.

## ביוגרפיה
וילהלם לודוויג נולד ב-7 בינואר 1647 בשטוטגרט, לאברהרד השלישי, דוכס וירטמברג ולאנה קתרינה מזאלם-קירבורג, בתם של יוהאן קזימיר, רוזן זאלם-קירבורג ודורותיאה מזולמס-לאובך.

בשנת 1674 מת אביו אברהרד השלישי, דוכס וירטמברג, ווילהלם לודוויג עלה לשלטון במקומו. ב-23 ביוני 1677 מת וילהלם לודוויג במפתיע, ובנו אברהרד לודוויג, דוכס וירטמברג עלה לשלטון במקומו. מכיוון שאברהרד לודוויג היה רק בן שנה, מונה אחיו פרידריך קרל, דוכס וירטמברג-ויננטל כעוצר.

## משפחתו
ב-6 בנובמבר 1673 התחתן וילהלם לודוויג עם מגדלנה זיבילה מהסן-דרמשטט, בתם של לודוויג השישי, רוזן הסן-דרמשטדט ומריה אליזבת מהולשטיין-גוטורפ, ממנה נולדו לו 7 ילדים:
* אלאונורה דורותיאה (1674–1683)
* אברהרדינה לואיזה (1675–1707)
* אברהרד לודוויג, דוכס וירטמברג (1676–1733)
* מגדלנה וילהלמינה מווירטמברג (1677–1742), התחתנה עם קרל השלישי וילהלם, מרקיז באדן-דורלאך

## אילן יוחסין

## קישורים חיצוניים

* 

קטגוריה:דוכסי וירטמברג
קטגוריה:בית וירטמברג
קטגוריה:ילידי 1647
קטגוריה:נפטרים ב-1677
מרדכי שלמה זילבר

ממוזער|250px|הרב מרדכי שלמה זילבר, 1910
הרב **מרדכי שלמה זילבר** (בכתיב יידי: **זילבער**; באנגלית: **Solomon Silber**; ה'תרכ"ד, 1864 - כ"א באדר ה'תרפ"ה, 17 במרץ 1925) היה רב אמריקאי אורתודוקסי, מחשובי הרבנים האורתודוקסים בארצות הברית, בין השנים 1902–1925 כיהן כגאב"ד מיניאפוליס ורב קהילת כנסת ישראל בעיר.

מעט מחידושי תורתו הודפסו בחייו בכתבי העת התורניים שיצאו לאור בארצות הברית, כמו "יגדיל תורה" בעריכת הרב משה בנימין טומשוב. חידושי הלכה שלו משוקעים בספרי השו"ת של בני דורו.

בתפקידו כרב קהילת כנסת ישראל, שימש גם כמקשר בין הקהילה בארצות הברית ובין מוסדות חסד ועזרה הדדית בארץ ישראל, כמו ישיבת חיי עולם ובית היתומים הכללי בירושלים, ושכונת כנסת ישראל.

לאחר פטירתו בשנת 1925 התמנה במקומו הרב שלמה יצחק לוין. הוא נקבר בבית הקברות היהודי במיניאפוליס.

## לקריאה נוספת
* חדשות: הרב מרדכי שלמה זילבער... אפריון, סיון תרפ"ה, עמ' 221. - ידיעה על פטירתו

## קישורים חיצוניים

* מצבת קברו של הרב מרדכי שלמה זילבר ופרטים נוספים באתר "קברים" 

## הערות שוליים

קטגוריה:רבנים אמריקאים
קטגוריה:אמריקאים שנולדו ב-1864
קטגוריה:אמריקאים שנפטרו ב-1925
Wigig

ממוזער|WiGig Alliance Logo
**WiGig** (קיצור של Wireless Gigabit) היא טכנולוגיה לתקשורת אלחוטית בתקן IEEE 802.11ad ומהווה תקן נוסף במשפחת תקני ה-Wi-Fi.

## היסטוריה
[ממוזער|עיצוב אלומה (Beam Forming) באמצעות [מערך מופע]]
במאי 2009 הוקמה אגודת ה-WiGig על מנת לקדם את תקן IEEE 802.11ad, ולאפשר עולם נטול כבלים בו כל המכשירים השונים בבית יודעים לתקשר באופן אלחוטי ובמהירות גבוהה. בדצמבר 2009 הוכרזה גרסה 1.0 של תקן זה. במאי 2010 פורסם התקן לציבור הרחב. לאחר שנתיים של שיתוף פעולה, בינואר 2013, הוכרז על מיזוג עם אגודת ה-Wi-Fi אך שמה של האגודה נשמר אף על פי שלא מדובר כיום בארגונים נפרדים.

מטרת הטכנולוגיה היא העברת נתונים ללא כבלים במהירות של מספר גיגה ביטים לשנייה. בקצב זה ניתן להעביר וידאו וקול באיכות גבוהה ונתונים רבים בזמן מהיר באופן יחסי. ל-WiGig קיימת תאימות לאחור במידה מסוימת לתקנים קודמים במשפחת ה-Wi-Fi והמעבר בין הרשתות אינו מורגש למשתמש.

הטכנולוגיה פועלת בתדר 60Ghz בתוך תחום אשר אינו דורש רישיון לשימוש. מדובר בתדר גבוהּ יחסית לתדרים אחרים בהם נוהגים להשתמש בתחום התקשורת האלחוטית. שימוש בתדר זה מהווה פריצת דרך בתחום, ומייצר יכולות חדשות כמו קצבי העברת מידע גבוהים (מהירות מקסימלית של 7Gbps) לצד קשיים כמו דרישה לקו ראייה בין המשדר למקלט, וניחות גבוה של האות באוויר כתוצאה מתופעות פיזיקליות הקשורות ספציפית לתדר 60Ghz.

### חברות שותפות
אגודת WiGig היא אסופה של חברות טכנולוגיה אשר הוקמה במרץ 2013 ושמה לעצמה למטרה לקדם טכנולוגיה זאת. ההבדל בין אגודת WiGig לבין ארגון IEEE ולתקן 802.11ad הוא שחברות הטכנולוגיה אשר מתוות את התקן ומהוות חלוצות בתחום חברות בשני הארגונים, אך מדובר בשני גופים נפרדים. החברות אשר מהוות את דירקטוריון ההנהלה באגודת WiGig:

חברות נוספות אשר שייכות לארגון:

## מפרט
פירוט החומרה והקושחה של WiGig בגרסה 1.1 כולל את היכולות הבאות :
* תמיכה בהעברת מידע במהירות של 7Gbps - יותר מפי 10 מהיר מתקן 802.11n (תקן קודם של Wi-Fi).
* תאימות מלאה עם תקנים ישנים יותר של Wi-Fi.
* השכבה הפיזית של השבב מאפשרת צריכת אנרגיה נמוכה.
* פרוטוקול פותח כדי לתמוך בסוגים שונים של העברת מידע כמו למשל קבצים בין מחשבים או וידאו למסכי טלוויזיה.
*תמיכה בעיצוב אלומה (beamforming) אשר מאפשרת רציפות תקשורת למרחק של עד 10 מ' (תנאי לקיום: קו ראייה בין משדר למקלט). הטכנולוגיה מתבססת על מערך של אנטנות קטנות שבו כל אנטנה משדרת בהיסט פאזה, ושילובן של כל האנטנות יחד יוצר הגבר גבוה בכיוון מסוים.

## ערוצים ותדרים

## ראו גם
*תקשורת אלחוטית
*Wi-Fi
*בלוטות'

## קישורים חיצוניים
* 
* העמוד הרשמי של אגודת ה-WiGig (אנגלית)
* מצגת עם חומר טכני על השכבה הפיזית ושכבת ה-MAC של WiGig

קטגוריה:Wi-Fi
יוהאן פיליפ, דוכס סקסוניה-אלטנבורג

**יוהאן פיליפ, דוכס סקסוניה-אלטנבורג** (בגרמנית: **Johann Philipp, von Sachsen-Altenburg**; 25 בינואר 1597 – 1 באפריל 1639) היה דוכס סקסוניה-אלטנבורג בין השנים 1603–1639.

## ביוגרפיה
יוהאן פיליפ נולד ב-25 בינואר 1597 בטורגאו שהשתייכה לנסיכות הבוחר מסקסוניה, לפרידריך וילהלם הראשון, דוכס סקסוניה-ויימאר ולאנה מריה, רוזנת פפאלץ-נויבורג, בתו של פיליפ לודוויג, רוזן פפאלץ-נויבורג. לאחר מות אביו פרידריך וילהלם הראשון, דוכס סקסוניה-ויימאר בשנת 1602, ירש אותו דודו יוהאן השני, דוכס סקסוניה-ויימאר. בשנת 1603 דרש יוהאן פיליפ את ירושתו, והדוכסות חולקה בינו לבין דודו, אולם מכיוון שהיה קטין, כיהנו כריסטיאן השני, הנסיך הבוחר מסקסוניה ולאחריו יוהאן גאורג הראשון, הנסיך הבוחר מסקסוניה כעוצרים עד לבגרותו. בשנת 1618 תפס יוהאן פיליפ את השלטון, ועל אף שרשמית היו אחיו שותפים לשלטון, בפועל שלט יוהאן פיליפ לבדו. בשנת 1638 מת יוהאן ארנסט, דוכס סקסוניה-אייזנך ללא ילדים, ונחלתו חולקה בין דוכסות סקסוניה-ויימאר לדוכסות סקסוניה-אלטנבורג.

לפני מותו ציווה יוהאן פיליפ, שבהיעדר יורשים זכרים לדוכסות, תעבור נחלתו ליורשי בתו אליזבת סופיה, נסיכת סקסוניה-אלטנבורג. ב-1 באפריל 1639 מת יוהאן פיליפ ללא בנים, ואחיו פרידריך וילהלם השני, דוכס סקסוניה-אלטנבורג עלה לשלטון במקומו.

## משפחתו
ב-25 באוקטובר 1618 התחתן יוהאן פיליפ עם אליזבת מבראונשווייג-וולפנביטל, בתם של היינריך יוליוס, דוכס בראונשווייג-לינבורג ואליזבת מדנמרק, ממנה נולדה לו בת אחת:
* אליזבת סופיה, נסיכת סקסוניה-אלטנבורג (1619–1680), התחתנה עם ארנסט הראשון, דוכס סקסוניה-גותה

## אילן יוחסין

## קישורים חיצוניים

* 

קטגוריה:דוכסי סקסוניה-אלטנבורג
קטגוריה:ילידי 1597
קטגוריה:נפטרים ב-1639
הכל נשבר במשפחה

**הכל נשבר במשפחה** היא קומדיית מצבים ישראלית ששודרה בערוץ הראשון, בשנת 1994. בסדרה כיכבו דב רייזר, ציפי שביט, ליאת אזר, עודד פז ועמית בוגדנסקי.
שמה של הסדרה מהווה פרפרזה על הסדרה הכל נשאר במשפחה.

## תקציר העלילה
**אבי שחר** (דב רייזר) הוא אלמן ואב לשלושה ילדים, המחליט להעסיק את שליחת הפיצה המצחיקה והשטותית **ציפי** (ציפי שביט) שתשמור על הילדים, תכבס ותעשה את שאר מטלות הבית. ציפי, שאין לה כלל ניסיון עם ילדים, לרוב שלומיאלית ומצחיקה כלפי הילדים של אבי - **ליאת** (ליאת אזר), **עודד** (עודד פז) ו**עמית** (עמית בוגדנסקי). 

הסדרה עוקבת דרך השתלבותה של ציפי במשפחה, דבר שבתחילה לא מתקבל על הילדים, אך עם הזמן נוכחותה משפיעה כמייעצת ודואגת, שבעצם הופכת להיות כאם וחברה של ילדיו המרדנים של אבי, וההתנהגות הילדותית והשלומאלית של ציפי לרוב לא מתקבלת אצל אבי אב המשפחה, שנאלץ תמיד לוותר על כל עקרונותיו.

## דמויות
### דמויות ראשיות
* **אבי שחר** (דב רייזר) - אב משפחת שחר, רופא שיניים במקצועו וראש ועד הבית. אלמן, מעסיק את ציפי כמטפלת בטיפול שלושת ילדיו - ליאת, עודד ועמית. לא מחבב את ציפי.
* **ציפי** (ציפי שביט) - שליחת פיצה מצחיקה, הופכת למטפלת של הילדים של אבי. יש לה משפחה גדולה ומורחבת. לרוב שלומיאלית. אבי לא מחבב אותה.
* **ליאת שחר** (ליאת אזר) - נערה בגיל ההתבגרות, בתו הבכורה של אבי. אבי לא רגיל לכך שבתו בגיל ההתבגרות וכופה עליה איסורים על מסיבות ובחורים.
* **עודד שחר** (עודד פז) - הבן האמצעי במשפחת שחר, לא אוהב ללמוד. שנון במיוחד. לרוב עובר על הכללים שאביו מציב בפניו.
* **עמית שחר** (עמית בוגדנסקי) - בת הזקונים במשפחת שחר, שנחשבת לחכמה ביותר. למרות היותה הקטנה במשפחה, היא הכי מבריקה ומציעה את הפתרונות לכל בעיה.

### תפקידי אורח
* צמרת (אפרת רייטן) - מורה של עודד
* מיקי (דורון צפריר)
* פסקואלה קורליאונה (שאול מזרחי)
* חיים (ערן בן זאב)
* מנהל "המשפריץ" (ואדים קוטלרוב)
* חוטף (רענן חפץ)
* חוטף (רמי עמית)
* שוטר (רמי חזקיהו)
* שרון (מיכל רובין)
* מטפלת (יפה תוסיה כהן) 
* גברת ויצו (רינה רון)

## סקירת סדרה

## פרקים

### עונה 1

## קישורים חיצוניים

* 

קטגוריה:סדרות טלוויזיה ישראליות
קטגוריה:קומדיות מצבים ישראליות
קטגוריה:הערוץ הראשון: תוכניות וסדרות
קטגוריה:סדרות טלוויזיה ישראליות שעלו לשידור בשנת 1994
קטגוריה:סדרות טלוויזיה על משפחות
סטנדרד כרמל

250px|ממוזער|שמאל|פרסומת למכירת סטנדרד כרמל, 1936
**סטנדרד כרמל (Standard Carmel)** היא המכונית הראשונה שהורכבה בארץ ישראל, על ידי "חברה ארץ-ישראלית למובילים בע"מ", בחיפה בשנת 1936, בדגם: "פליינג סטנדרד".

## היסטוריה
צבי ואלכסנדר שפרלינג, אשר עלו לארץ מגרמניה פגשו בלונדון בשנות השלושים של המאה ה-20 את ג'וזף קמפר, שהיה מפקד טייסת במלחמת העולם הראשונה. מהפגישה בלונדון, צמח הרעיון לייצר מכוניות בארץ ישראל שהייתה בשליטת המנדט הבריטי.

האחים שפרלינג קיבלו זיכיון מחברת 'סטנדרד' להרכיב את הדגם החדש שכונה 'פליינג סטנדרד'.

בשנת 1935 הם בנו מפעל ליד גשר פז ברחוב נצרת בחיפה בשם "חברה ארץ-ישראלית למובילים בע"מ", והחלו לקבל משלוחים של מכוניות אנגליות מפורקות דרך הים ולהרכיבן כאן.

ב- 16 בדצמבר 2014 הנפיק דואר ישראל בול ששמו "סטנדרד כרמל 1936", בערך נקוב של 3.80 ש"ח. הבול מתוך סדרה של 4 בולים בנושא: "תעשיית המכוניות בישראל". על יתר הבולים מופיעות תמונות של סברה ספורט 1961, קייזר מנהטן 1951, וג'יפ סופה 1992.

## הדגמים
* "סטנדרד 20" בעל הספק של 64 כ"ס, בנפח של 2,664 סמ"ק. הורכבו שתי יחידות בשנת 1936.
* "סטנדרד 12" (Flying Twelve), בנפח של 1,608 סמ"ק. הורכבו שתי יחידות.
* "סטנדרד 10" (Flying Ten), בנפח של 1,267 סמ"ק. הורכבו שתי יחידות.

ניסיון זה בא אל קיצו לאחר שיוצרו כעשרים מכוניות בלבד.
מלבד הכרמל הורכבו בבית המלאכה שתי משאיות תלת גלגליות של סקמל ומשאית נוספת בעלת ארבעה גלגלים.
עקב מאורעות 1936 נסגר סופית בית מלאכתם של האחים שפרלינג.

השם שניתן לרכב היה "סטנדרד כרמל", אולם אין קשר עם השם שנתן מאוחר יותר יצחק שובינסקי למכוניתו כרמל מתוצרת אוטוקרס.

## לקריאה נוספת
*    גיליון בולים למכוניות ישראליות - Wheel ששי כהן, 1.1.2015
* 
* פרסומת לסטנדרד כרמל 1936 

## קישורים חיצוניים
*  כבוד היסטורי לתעשיית הרכב הישראלית - משרד התחבורה  2.7.2012

## הערות שוליים

קטגוריה:דגמי מכוניות שהושקו ב-1936
קטגוריה:דגמי מכוניות שהורכבו בישראל
קטגוריה:מכוניות משפחתיות
אלפרדו מוראלס

**אלפרדו מוראלס** (באנגלית: **Alfredo Morales**, נולד ב-12 במאי 1990 בברלין שבגרמניה) הוא כדורגלן אמריקאי-גרמני המשחק בעמדת המגן והקשר בקבוצת סנט לואיס סיטי. בעבר שיחק בנבחרת ארצות הברית.

## קריירה
מוראלס הצטרף לקבוצות הילדים והנוער של קבוצת הרטה ברלין בגיל 10 ושיחק בהן במשך 8 עונות. בנובמבר 2008 החל לשחק בקבוצת המילואים ששיחקה בליגה הרביעית בגרמניה. בשנת 2010 הצטרף לסגל הקבוצה במחנה האימונים שנערך בקיץ. בעקבות פציעותיהם של פנול פרדדאי ורפאל צורף לסגל הקבוצה. ב-5 בדצמבר 2010 ערך את הופעת הבכורה בקבוצה, ששיחקה בליגה השנייה, בהפסד 0–1 לקבוצת מינכן 1860.

ב-17 במאי 2013 חתם על חוזה לשתי עונות בקבוצת אינגולשטאדט 04 מהליגה השנייה. במשחק פתיחת העונה, שהיה גם משחק הבכורה שלו בקבוצה, הורחק בכרטיס אדום בעקבות עבירה שביצע בדקה ה-81. ב-11 באפריל 2014, במסגרת המחזור ה-30 של הליגה, כבש את שער הבכורה בקבוצה בהפסד 1–2 לקבוצת פאדרבורן 07.

בעונת 2014/2015 הבקיע שני שערים ובסיומה העפיל עם הקבוצה לבונדסליגה. ב-23 באפריל 2016 הבקיע את שער הבכורה שלו בליגה הבכורה בתיקו 2-2 מול הנובר 96. בעונת 2016/17 נשר בחזרה עם אינגולשטאט לבונדסליגה השנייה, ולא הצליח להעפיל עמה בחזרה בעונת 2017/18.

בקיץ 2018 חתם מוראלס בפורטונה דיסלדורף, העולה החדשה לבונדסליגה.

## נבחרת
אביו של מוראלס מחזיק באזרחות אמריקאית ואף שירת בצבא האמריקאי, עובדה שאיפשרה למוראלס לשחק עבור הנבחרת האמריקאית. הוא זומן לראשונה לנבחרת בנובמבר 2011 ונכלל בסגל למשחקי הידידות מול נבחרת צרפת וסלובניה, אך לא שותף במשחקים. ב-29 בינואר 2013 ערך את הופעת הבכורה במשחק נגד נבחרת קנדה, כשעלה כמחליף בדקה ה-75.

בשנת 2015 נכלל בסגל לגביע הזהב אותו סיימה הנבחרת במקום הרביעי.

## קישורים חיצוניים

## הערות שוליים

קטגוריה:כדורגלנים אמריקאים
קטגוריה:כדורגלנים גרמנים
קטגוריה:קשרי כדורגל אמריקאים
קטגוריה:קשרי כדורגל גרמנים
קטגוריה:ברלין: כדורגלנים
קטגוריה:כדורגלני הרטה ברלין
קטגוריה:כדורגלני אינגולשטאדט 04
קטגוריה:כדורגלני פורטונה דיסלדורף
קטגוריה:כדורגלני סן חוזה ארת'קווייקס
קטגוריה:כדורגלני נבחרת ארצות הברית
קטגוריה:כדורגלני גביע הזהב 2015
קטגוריה:אמריקאים ממוצא פרואני
קטגוריה:כדורגלני סנט לואיס סיטי
קטגוריה:אמריקאים שנולדו ב-1990
קטגוריה:גרמנים שנולדו ב-1990
לינדיטה חלימי

**לינדיטה חלימי** (באלבנית: **Lindita Halimi**; נולדה ב-29 במרץ 1989) היא זמרת-יוצרת אלבנית-קוסוברית.

## ביוגרפיה

חלימי נולדה בעיירה ויטינה שבקוסובו. התפרסמה לראשונה כשהשתתפה בעונתה השלישית של תוכנית הכישרונות האלבנית "Ethet" והגיעה לעשירייה הראשונה. בשנת 2009 זכתה בתחרות השירה "Top Fest", המיועדת לזמרים מאזורים דוברי אלבנית, כנציגת קוסובו. ב-2013 היגרה לארצות הברית. חזרה למדינתה ובדצמבר 2014 השתתפה לראשונה בתחרות השירה "Festivali i Këngës" עם השיר "S'të fal" (לא סולחת לך), המשמשת החל משנת 2004 לבחירת הנציג האלבני מדי שנה לתחרות האירוויזיון, לתחרות ב-2015 וסיימה במקום השלישי.

השתתפה בעונה האחרונה של "אמריקן איידול" ששודרה ב-2016. חלימי זכתה בהשתתפותה השנייה בתחרות "Festivali i Këngës" החמישים וחמש במספר, עם שיר "Bote" (עולם), אשר נכתב במקור באלבנית לאותו גמר ושונה לאחר מכן לתחרות האירוויזיון לאנגלית, בשם "World". השיר איתו ייצגה את מדינתה בתחרות בשנת 2017, הופיע רביעי בסדר ההשמעה של חצי הגמר הראשון שנערך ב-9 במאי באותה השנה.

חלימי לא עלתה לגמר האירוויזיון וסיימה במקום ה-14 בחצי הגמר.

## קישורים חיצוניים

* 

קטגוריה:משתתפי אירוויזיון 2017
קטגוריה:זוכי פסטיבלי אי קנגס
קטגוריה:מתחרות אמריקן איידול
קטגוריה:זמרות אלבניות
קטגוריה:נציגי אלבניה באירוויזיון
קטגוריה:זמרים השרים באלבנית
קטגוריה:ילידות 1989
ישראל שפירא (ביבליוגרף)

**ישראל שפירא** (**Israel Schapiro**; 5 בדצמבר 1882 – 2 ביוני 1957) היה ביבליוגרף, ספרן ומזרחן אמריקאי-ישראלי ממוצא רוסי. ראש המחלקה לספרות שמית ומזרחית בספריית הקונגרס ופרופסור ללימודים שמיים באוניברסיטת ג'ורג' וושינגטון.

## ביוגרפיה
נולד בעיירה סייני שבפלך סובאלק, בפולין הרוסית (ליטא), בנם של לאה לבית גלנטי והסופר ט"ף שפירא. עד גיל בר-מצווה למד בבית ספר תיכון רוסי, אחר-כך למד שנתיים וחצי בישיבת טלז ולבסוף למד שנה וחצי לימודים אקסטרניים לתעודת בגרות בעיר קובנה. כשהיה בן שמונה-עשרה נסע לגרמניה, למד באוניברסיטת ברלין – ובבית המדרש לרבנים בברלין ובבית המדרש ע"ש פייטל היינה אפרים (Veitel-Heine Ephraim'sche Lehranstalt) בברלין – ובאוניברסיטת שטרסבורג ובשנת 1906 (תרס"ו) קיבל תואר דוקטור לפילוסופיה.
בשנת 1907 (תרס"ז) נשלח מטעם חברת עזרה של יהודי גרמניה לשמש מורה ראשי בבית המדרש למורים בירושלים שבהנהלת אפרים כהן-רייס, שם עבד כשלוש שנים כמורה לתולדות עם ישראל, ספרות עברית, מקרא ותלמוד. בשנת 1910 (תרע"א) היגר לארצות הברית. במשך כשנתיים התגורר בניו יורק, ובה שימש עיתונאי (שותפו של ראובן בריינין כעורך השבועון "הדרור") ומרצה למורים בלשכת החינוך שבנשיאותו של יהודה לייב מאגנס.

בשנת 1913 חבר לצוות ההקמה של המחלקה לספרות שמית ומזרחית בספריית הקונגרס שבוושינגטון הבירה (שהתבססה על ספרייתו של אפרים דיינרד, שנרכשה בתרומתו של יעקב שיף), והתמנה לעמוד בראשה. החל בשנת 1917 שימש במקביל גם פרופסור מן המניין ללימודים שמיים (ספרות שמית והיסטוריה עברית) באוניברסיטת ג'ורג' וושינגטון, ופרסם מאמרים רבים. כמו כן, תרגם את ספרה של נהידה רות לצרוס "ביקשתיך" (*Ich suchte Dich*) מגרמנית לעברית.
בתפקידו בספריית הקונגרס שימש שלושים שנה, עד שבשנת תש"ד התפטר ממשרתו עם פנסיה קבועה לכל ימי חייו במטרה לעלות מיד לארץ ישראל. מפאת המצב הביטחוני בארץ נדחתה נסיעתו, והוא התגורר מספר שנים בלוס אנג'לס, עד שבשנת תש"י עלה ארצה והתיישב בעיר חולון.

שפירא נפטר ב-2 ביוני 1957 בבית החולים הדסה בתל אביב, ונקבר בבית הקברות קריית שאול.

## לקריאה נוספת
* **גנזים**, ב (תשכ"ה), עמ' 63.

## קישורים חיצוניים
* 
* 
* 
* 
* 

קטגוריה:ביבליוגרפים ישראלים
קטגוריה:ביבליוגרפים יהודים
קטגוריה:ביבליוגרפים עבריים
קטגוריה:ספרנים ומידענים אמריקאים
קטגוריה:ספריית הקונגרס
קטגוריה:סגל אוניברסיטת וושינגטון
קטגוריה:יהודים שהיגרו מרוסיה לארצות הברית
קטגוריה:עולים לאחר קום המדינה: 1948–1950
קטגוריה:בוגרי ישיבת טלז
קטגוריה:אישים הקבורים בבית הקברות קריית שאול
קטגוריה:עורכי אנציקלופדיה אוצר ישראל
קטגוריה:ישראלים שנולדו ב-1882
קטגוריה:ישראלים שנפטרו ב-1957
קטגוריה:חולון: אישים
טוביה פסח שפירא

**טוביה פסח שפירא** (ה'תר"ה, 1845 – ג' בניסן תרפ"ד, 7 באפריל 1924), שנודע בשם העט **טַ"ף שפירא**, היה סופר משכיל עברי, פובליציסט ומתרגם פורה. נודע בין היתר באִגרוֹנים (מדריכים לכתיבת מכתבים) העבריים שפרסם.

## ביוגרפיה
נולד בעיירה סייני שבפלך סובאלק, בפולין הרוסית (ליטא). שימש מורה לעברית. בעקבות פרעות "הסופות בנגב" בשנת 1882 היגר לארצות הברית, אך לאחר שנה וחצי נטש אותה לאחר שהתרשם לרעה מהמדינה ומיהדות ארצות הברית. נישא ללאה גלנטי.

הוא חזר לעיר מולדתו ב-1884, וב-1924 נפטר ונקבר בה.

בנו ישראל שפירא (1882–1957) היה ביבליוגרף ופרופסור ללימודים שמיים באוניברסיטת ג'ורג' וושינגטון. הוא הדפיס חלק מכתבי אביו.

ט"ף שפירא היה אחיה הצעיר של אסתר טובולובסקי, סבתם של מ"י פרייד ושל חיים ארלוזורוב.

## לקריאה נוספת
* ישראל שפירא, "ט"ף שפירא", בתוך: **משל הקדמוני: מאסף משלי עם המסורים ושגורים בפי העם: מִכִּתבי ט"ף שפירא**; יצא לאור על ידי ד"ר ישראל שפירא, פילדלפיה: Jewish Publication Society Press, תרפ"ה, עמ' v–xi.

## קישורים חיצוניים

* 
* 
* "ט"ף שפירא", בתוך: יהודה אלראי ויוסף כרוסט (עורכים), **ספר קהילת סובאלק ובנותיה: בקלורובה, ויז'אן, סייני, [[פונסק]], פיליפובה, פשרושלה, ראצק**, תל אביב תשמ"ט-1989, עמ' 42 (, תמונה 46)
* 

קטגוריה:סופרים כותבי עברית
קטגוריה:יהודים ליטאים
קטגוריה:יהודים פולנים
קטגוריה:יהודים שהיגרו מרוסיה לארצות הברית
קטגוריה:מתרגמים יהודים
קטגוריה:מתרגמים לעברית
קטגוריה:משכילים
קטגוריה:ילידי 1845

קטגוריה:נפטרים ב-1924
אברהרד השלישי, דוכס וירטמברג

**אברהרד השלישי, דוכס וירטמברג** (בגרמנית: **Eberhard III. von Württemberg** 16 בדצמבר 1614 - 2 ביולי 1674), היה דוכס וירטמברג בין השנים 1628–1674.

## ביוגרפיה
אברהרד נולד ב-16 בדצמבר 1614 בשטוטגרט, ליוהאן פרידריך, דוכס וירטמברג ולברברה סופיה מברנדנבורג, בתם של יואכים השלישי פרידריך, הנסיך הבוחר מברנדנבורג וקתרינה מברנדנבורג-קיסטרין.

בשנת 1628 מת אביו יוהאן פרידריך, דוכס וירטמברג, ואברהרד עלה לשלטון במקומו. מכיוון שהיה קטין, שימשו דודיו לודוויג פרידריך, דוכס וירטמברג-ממפלגארד, ולאחר מותו בשנת 1631 יוליוס פרידריך, דוכס וירטמברג-וייטינגן כעוצרים עד לשנת 1633.

בשנת 1629 איבדה הדוכסות שליש משטחה במהלך מלחמת שלושים השנים, ובשנת 1634 נחל צבאה מפלה בקרב נורדלינגן, ובעקבות כך נבזזה הדוכסות. בשנת 1637 ברח אברהרד מהדוכסות לשטרסבורג, שם התחתן עם אנה קתרינה מזאלם-קירבורג, בתם של יוהאן קזימיר, רוזן זאלם-קירבורג ודורותיאה מזולמס-לאובך. בשנת 1638 חזר אברהרד לוירטמברג לאחר משא ומתן עם פרדיננד השלישי, קיסר האימפריה הרומית הקדושה, ובשלום וסטפאליה בשנת 1648 אושרה שליטתו בדוכסות. בשנת 1649 מסר אברהרד לאחיו פרידריך את דוכסות וירטמברג-נוישנשטיין, ובשנת 1651 מסר לאחיו אולריך את דוכסות וירטמברג-נויינבירג.

ב-2 ביולי 1674 מת אברהרד, ובנו וילהלם לודוויג, דוכס וירטמברג עלה לשלטון במקומו.

## משפחתו
ב-26 בפברואר 1637 התחתן אברהרד עם אנה קתרינה מזאלם-קירבורג, בתם של יוהאן קזימיר, רוזן זאלם-קירבורג ודורותיאה מזולמס-לאובך, ממנה נולדו לו 14 ילדים:
* יוהאן פרידריך מווירטמברג-שטוטגרט (1637–1659)
* לודוויג פרידריך מווירטמברג-שטוטגרט (1638–1639)
* כריסטיאן אברהרד מווירטמברג-שטוטגרט (1639–1640)
* אברהרד מווירטמברג-שטוטגרט (1640–1641)
* סופיה לואיזה מווירטמברג-שטוטגרט (1642–1702), התחתנה עם כריסטיאן ארנסט, מרקיז ברנדנבורג-ביירוית
* דורותיאה אמליה מווירטמברג-שטוטגרט (1643–1650)
* כריסטינה פרדריקה מווירטמברג-שטוטגרט (1644–1674), התחתנה עם אלברכט ארנסט הראשון, רוזן אטינגן-אטינגן
* כריסטינה שרלוטה מווירטמברג-שטוטגרט (1645–1699), התחתנה עם גאורג כריסטיאן, נסיך פריזיה המזרחית
* וילהלם לודוויג, דוכס וירטמברג (1647–1677)
* אנה קתרינה מווירטמברג-שטוטגרט (1648–1691)
* קרל כריסטוף מווירטמברג-שטוטגרט (1650)
* אברהרדינה קתרינה מווירטמברג-שטוטגרט (1651–1683)
* פרידריך קרל, דוכס וירטמברג-ויננטל (1652–1698)
* קרל מקסימיליאן מווירטמברג-שטוטגרט (1654–1689)

ב-20 ביולי 1656 התחתן אברהרד עם מריה דורותיאה סופיה, רוזנת אטינגן, ממנה נולדו לו 11 ילדים:
* גאורג פרידריך מווירטמברג-שטוטגרט (1657–1685)
* בן מת (1659)
* אלברכט כריסטיאן מווירטמברג-שטוטגרט (1660–1663)
* לודוויג מווירטמברג-שטוטגרט (1661–1698)
* יואכים ארנסט מווירטמברג-שטוטגרט (1662–1663)
* זיגמונד מווירטמברג-שטוטגרט (1663–1669)
* קרל פרדיננד מווירטמברג-שטוטגרט (1667–1668)
* יוהאן פרידריך מווירטמברג-שטוטגרט (1669–1693)
* סופיה שרלוטה מווירטמברג-שטוטגרט (1671–1717), התחתנה עם יוהאן גאורג השני, דוכס סקסוניה-אייזנך
* אברהרד מווירטמברג-שטוטגרט (1672)
* עמנואל אברהרד מווירטמברג-שטוטגרט (1674–1675)

## אילן יוחסין

## קישורים חיצוניים

* 

קטגוריה:דוכסי וירטמברג
קטגוריה:בית וירטמברג
קטגוריה:אבירי מסדר הפיל
קטגוריה:ילידי 1614
קטגוריה:נפטרים ב-1674
עונת 1959/1960 בלה ליגה

**עונת 1959/1960** הייתה העונה ה-29 של לה ליגה שהיא הליגה הספרדית הבכירה בכדורגל. העונה החלה ב-13 בספטמבר 1959 והסתיימה ב-17 באפריל 1960.

הליגה כללה 16 קבוצות. קבוצות שזכו במקום 15–16 יעברו בסוף העונה לליגת משנה במקום שתי קבוצות מליגת משנה שזכו בה במקום ראשון ב-2 הבתים שלה. קבוצות שזכו במקום 13–14 השתתפו במשחקי המבחן מול קבוצות שזכו במקום השני בבתים של ליגת משנה.

בהתאם לתוצאות של העונה הקודמת ספורטינג חיחון וסלטה ויגו ירדו ליגה. מליגת המשנה עלו ריאל ואיאדוליד ואלצ'ה.

התחרות כללה 30 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת. 

ברצלונה זכתה בתואר וזאת בפעם התשיעית בתולדות המועדון ופעם השנייה ברציפות.

לאס פאלמס ואוססונה ירדו לליגת משנה בסוף העונה. ריאל סוסיאדד וריאל ואיאדוליד ניצחו משחקי המבחן ונותרו בליגה הבכירה.

## כדורגלנים מצטיינים
פרס הפיצ'יצ'י הוענק לפרנץ פושקש () מריאל מדריד. בהתאם לנתונים הרשמיים של ה-LFP הוא כבש 26 שערים ב-24 משחקים. בהתאם לנתוני עיתון הספורט בהתאם לנתוני עיתו הספורט MARCA שמעניקה את הפרס הוא כבש 25 שערים.

פרס זאמורה לשוער הטוב ביותר הוענק לאנטוני רמלייטס מברצלונה שספג 24 שערים ב-27 משחקים. הוא זכה בפרס בפעם השנייה ברציפות.

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

1959 1960
קטגוריה:תחרויות כדורגל ב-1959
קטגוריה:תחרויות כדורגל ב-1960
וילאן סיפריאן

**וילאן סיפריאן** (בצרפתית: **Wylan Cyprien**; נולד ב-28 בינואר 1995 בלז אבים שבגוואדלופ) הוא כדורגלן צרפתי המשחק בעמדת הקשר בקבוצת מכבי נתניה

## קריירת מועדונים
### לאנס
סיפריאן נולד בלז אבים שבגוואדלופ, מחוז צרפתי מעבר לים. בשנת 2006 הוא החל לשחק במחלקת הנוער של פריז, ובשנת 2008 עבר למחלקת הנוער של לאנס. בשנת 2012 החל סיפריאן לשחק בלאנס II, קבוצת המילואים של המועדון, מהליגה הצרפתית הרביעית. ב-23 בינואר 2013 הוא ערך את הופעת הבכורה שלו בקבוצה הראשונה של המועדון, כששיחק 90 דקות בניצחון 0–3 על סטאד בורדלה במסגרת הסיבוב השני של הגביע הצרפתי. ב-28 בינואר ערך סיפריאן את הופעת הבכורה שלו בליגה הצרפתית השנייה, כששיחק 53 דקות בהפסד 1–2 לדיז'ון במסגרת המחזור ה-22. בעונתו הראשונה במועדון, בה סיים המועדון במקום ה-12 בליגה, ערך סיפריאן 12 הופעות ליגה.

ב-2 בנובמבר 2013 הבקיע סיפריאן את שער הבכורה שלו במועדון, שער בדקה השנייה בניצחון 1–2 על קן במסגרת המחזור ה-13 בליגה. בעונתו השנייה במועדון, שהסתיימה בעלייה לליגת העל הצרפתית דרך המקום השני, ערך סיפריאן 23 הופעות ליגה והבקיע שער אחד.

ב-16 באוגוסט 2014 ערך סיפריאן את הופעת הבכורה שלו בליגת העל הצרפתית, כשנכנס כמחליף בדקה ה-81 בהפסד 0–1 לגנגאן במסגרת המחזור השני. ב-30 באוגוסט הבקיע סיפריאן את שער הבכורה שלו בליגת העל, שער בדקה ה-45 בניצחון 2–4 על סטאד ריימס במסגרת המחזור הרביעי. בסך הכל ערך סיפריאן 33 הופעות ליגה בעונת , בסופה חזרה לאנס לליגה השנייה, והבקיע שני שערים. בעונת  הוא ערך 34 הופעות ליגה והבקיע שישה שערים.

### ניס
ב-27 ביולי 2016 חתם סיפריאן בניס מליגת העל הצרפתית. ב-14 באוגוסט ערך סיפריאן את הופעת הבכורה שלו במועדון, כשנכנס כמחליף בדקה ה-64 בניצחון 0–1 על סטאד רן במסגרת המחזור הראשון בליגה. ב-11 בספטמבר הבקיע סיפריאן את שער הבכורה שלו במועדון, שער מכריע בדקה ה-88 בניצחון 2–3 על אולימפיק מרסיי במסגרת המחזור החמישי בליגה. ב-15 בספטמבר ערך סיפריאן את הופעת הבכורה שלו בליגה האירופית, כששיחק 90 דקות בהפסד 0–1 לשאלקה 04 במסגרת המחזור הראשון בשלב הבתים. ב-29 בספטמבר הבקיע סיפריאן את שער הבכורה שלו במפעל, שער בדקה ה-71 בהפסד 2–5 לקרסנודאר במסגרת המחזור השני בשלב הבתים.

### פארמה
ב-5 באוקטובר 2020 הושאל לפארמה מהסרייה א'.

## קישורים חיצוניים

## הערות שוליים

קטגוריה:קשרי כדורגל צרפתים
קטגוריה:כדורגלנים צרפתים
קטגוריה:כדורגלני לאנס
קטגוריה:כדורגלני ניס
קטגוריה:כדורגלני פארמה
קטגוריה:כדורגלני נאנט
קטגוריה:כדורגלני פ.צ. סיון
קטגוריה:צרפתים שנולדו ב-1995
סאמבורו

**שמורת סאמבורו** היא שמורה הממוקמת על גדת הנהר החום (Ewaso ngiro) בקניה. בצד השני של הנהר ממוקמת השמורה באפלו ספרינגס. השמורה בשטח של 165 קילומטרים רבועים והיא ממוקמת כ-350 ק"מ מניירובי. גובה השמורה הוא בין כ-800 ול-1,230 מטרים מעל פני הים.

במרכז השמורה, זורם הנהר בין כפות דום מצרי וצמחייה עבה. הנהר מספק מים, שבלעדיהם השמורה באקלים צחיח זה לא תוכל לשרוד.

בשמורה זו גידלו ג'ורג' וג'וי אדמס את אלסה הלביאה שעליה נכתב הספר והסרט "לחופש נולדה". בנוסף השמורה היא ביתה של קאמוניאק, לביאה שאימצה גורי ראמים.

## בית גידול
לאחר הכניסה לשמורה ניתן לראות שני הרים: הר קויטוגור (Koitogor) ואולולוקווה (Ololokwe. סאמבורו היא שמורה שקטה המושכת בעלי חיים רבים בשל הנהר החום שזורם בתוכה, עצי השיטה, הצמחייה על גדות הנהר, העצים הקוצניים וערבות העשב. הנהר זורם דרך השמורה על ביצת לוריאן. שלוות השמורה אינה מופרת בשל המרחק מהתעשייה ואי הגישה אל השמורה זמן רב. עם זאת, רועי צאן ובקר מקומיים מכניסים את המקנה שלהם אל תוך השמורה, ומהווים תחרות לבעלי החיים המקומיים.

## פאונה
יש מגוון רחב של בעלי חיים וציפורים בשמורת סאמבורו. מספר מינים גדולים הנפוצים בקניה נמצאים בשפע שם, כולל את הפאונה שחיה באזורים הצחיחים יותר כגון: צבי ג'ירפי, זברת גרבי, ראם ביסה, וג'ירף מרושת. ניתן למצוא בשמורה אריה מסאי, ברדלס מזרח אפריקני ונמר בנוסף לתאו, פיל אפריקני והיפופוטם.

יונקים נוספים הנפוצים בשמורה הם: בבון זית, צבי גראנט, חזיר יבלות, דיקדיק קירקי, אימפלה וקובוס המים. הקרנף כבר לא חי בשמורה בשל ציד בלתי חוקי כבד.

בשמורה יש מעל 350 מינים של ציפורים. זה כולל את הצופיתיים, שרקרק, מרבו אפריקני, שלדג, עיט סוואנות, עיט שחור, חיוויאי להטוטן, פניניית החושן, פרנקולין צהוב גרון, כחל לילכי, לבלר, זהריר הדור, טוקוס נקוד ומספר מיני נשרים, בהם נשר הדקלים (אף שאינו נשר).

על גדות הנהר ניתן למצוא תניני יאור מתחממים.

## גלריה

קובץ:Leopard tree samburu.jpg|נמר על עץ בשמורה
קובץ:Antilope girafe debout.jpg|צבי ג'ירפי
קובץ:Flickr - Rainbirder - Uphill struggle.jpg|פיל אפריקני על גדות הנהר החום
קובץ:Reserve samburu faune.jpg|ג'ירפות מרושתות וזברות גרבי
קובץ:Lion male with scanty mane at Samburu NR 1.jpg|זכר אריה עם רעמה מועטה
קובץ:Elephants crossing Ewaso Ng'iro river in Samburu National Reserve.JPG|עדר גדול של פילים חוצה את הנהר


## קישורים חיצוניים

קטגוריה:קניה: גאוגרפיה
כליזטורי

**כליזטורי** (באנגלית: **Kleztory**) הוא הרכב כליזמר ומוזיקה עולמית, שנוסד בשנת 2000 ומקום מושבו במונטריאול, קנדה.

## אופי ההרכב
תוך שמירה על המורשת העשירה של הכליזמר, כליזטורי מנצל את חופש הפעולה כדי לעבד חלקים מהמחזות המסורתיים – הדבר מקנה למוזיקה שלו ייחודיות וטעם מיוחד. ההרכב מושפע מהרבה מקורות השראה הכוללים מוזיקת ג'אז, קלאסית, צוענית, קאנטרי, עממית ובלוז. ההרכב זכה בפסטיבל המוזיקה היהודית הבינלאומי השלישי באמסטרדם בשנת 2012 וכן בפרס "אופוס" באותה שנה ל"אלבום מוזיקת ג'אז / עולמית הטוב ביותר של השנה בקוויבק".

חברי הלהקה הם אלבירה מיסבחובה (כינור), אייראט אישמוראטוב (קלרינט וקלרינט בס), מארק פצמה (בס כפול), דני ניקולס (גיטרה) ומלאני ברגרון (אקורדיון).

## היסטוריה
175px|ממוזער|שמאל|אייראט אישמוראטוב ואלבירה מיסבחובה בהופעת כליזטורי בשנחאי, סין, אוגוסט 2013
כליזטורי נגן במספר רב של אירועים במונטריאול, ובין השנים 2000-2017 הופיע בלמעלה מ-800 אירועים מסביב לעולם. בשנת 2012 כליזטורי נבחר כמשתתף הקנדי היחיד בפסטיבל המוזיקה היהודית הבינלאומי באמסטרדם וזכה בהצלחה בפרס הכליזמר שבעיר פירט ובזכות זה הופיע בפסטיבל הכליזמר שבפירט באביב העוקב.

## דיסקוגרפיה
*2001 – "כליזטורי" – מוזיקת כליזמר
*2004 – כליזמר עם יולי טורובסקי ותזמורת המוזיקאים ממונטריאול (הקלטות צ'אנדוס)
*2007 – "נומייד" (אמריקס)
*2013 – "ארייבל" (אמריקס).

## פרסים
*2014 – מועמד ל"האלבום המסורתי של השנה" באיגוד קוויבק לתעשיית ההקלטות, הופעות וסרטונים על "ארייבל'.
*2012 – זוכה פרס "אופוס" על אלבום מוזיקת ג'אז / עולמית של השנה בקוויבק על "נומייד".
*2012 – זוכה פרס הכליזמר שבפירט בפסטיבל המוזיקה היהודית הבינלאומי באמסטרדם.

## קישורים חיצוניים

* 

## הערות שוליים

קטגוריה:כליזמרים
קטגוריה:פולקלור יהודי
ברוך אהרן פופקו

הרב **ברוך אהרן פופקו** (**פופקא**; באנגלית: **Bernard Poupko**; 5 בפברואר 1917-ל' בניסן ה'תש"ע, 14 באפריל 2010) היה רב ומנהיג רוחני יהודי-אורתודוקסי אמריקאי, במקביל לתפקידיו הרבניים ופעילותו החינוכית כיהן כנשיא תנועות המזרחי-הפועל המזרחי בארצות הברית.

## ביוגרפיה
נולד בווליז' לרב העיר הרב אליעזר פופקו  ולפעשא חיה בתו של הרב יעקב משה ספיר. הוריו היגרו לארצות הברית ואביו כיהן כרב בפילדלפיה.

למד בישיבת רבנו יצחק אלחנן ונסמך לרבנות ב-1941 בידי רבו, ראש הישיבה הרב יוסף דוב הלוי סולובייצ'יק. הוא נישא להינדה מעטל, שאמה הייתה בתו של האדמו"ר ממקארוב-שיקגו, ואביה, הרב דוד שלמה נובוסלר , היה רב הקהילה החסידית בפילדלפיה.

בשנת 1942 התמנה כרב בקהילת "שערי תורה" בפיטסבורג שבפנסילבניה על מקומו של הרב הקודם, הרב משה שמעון זיוויץ שנפטר כבר ב-1936, וב-1953 התמנה בידי חברי הקהילה כמנהיג רוחני לכל ימי חייו, משרה בה החזיק עד 2004. במקביל כיהן כיו"ר הסתדרות הרבנים בפנסילבניה (1949–1999).

בשנות ה-50 של המאה ה-20 היה מן הפעילים הראשונים למען יהדות ברית המועצות, ובשנות ה-60 כתב על ביקוריו בברית המועצות בספרו ביידיש "אין שאטן פון קרעמלין: דריי באזוכן אין סאוועט-רוסלאנד" (בצלו של הקרמלין: שלושה ביקורים ברוסיה הסובייטית). הוא השלים את הדוקטורט שלו באוניברסיטת פיטסבורג.

הרב פופקו היה שותף בעריכת כתב העת "הדנו", ובשנת 1942 היה העורך הראשי של קובץ הזיכרון "אידנו", לזכרו של הרב דב רבל. ואת הקבצים המיוחדים לזכר ולכבוד הרב יצחק אייזיק הלוי הרצוג, הרב יוסף דב סולובייצ'יק והרב נחום לאם. במשך עשרות שנים ערך את מאסף הנאומים לחגים ושבתות של הסתדרות הרבנים.

בשנותיו האחרונות חי בסיאטל שבמדינת וושינגטון עם בתו המרצה והמחנכת ריבי פופקו קלטניק  וחתנו הרב משה קלטניק  המכהן כיו"ר ועדת הסמיכה לרבנות של הסתדרות הרבנים דאמריקה  (RCA).

הוא נפטר בסיאטל בל' בניסן ה'תש"ע, 14 באפריל 2010.

## משפחתו
משפחתו של הרב פופקו היא משפחה רבנית, אביו הרב אליעזר פופקו נפטר כזקן הרבנים בפילדלפיה וסבו היה הרב יעקב משה ספיר.

אחותו בתיה נישאה לרב מרדכי סוויצקי ואחותו ריסיה שושנה נישאה לרב גדליה דוב שוורץ. ארבעה מאחיו כיהנו כרבני קהילות ברחבי ארצות הברית: הרב חיים יצחק פופקו, היה ממנהיגי אגודת הרבנים דארצות הברית וקנדה, הרב אברהם אריה פופקו והרב מרדכי פופקו היו רבני קהילות בפילדלפיה, והרב שלמה פופקו היה רב בקולומבוס שבאוהיו, בג'קסונוויל שבפלורידה ובקהילת "חובבי תורה" בקראון הייטס, ניו יורק. אחיהם הרב ראובן פופקו חיבר ספר והתפרסם כלמדן מבריק, אך נפטר בצעירותו.

בניו ובנותיו:
* הרב יחיאל פופקו - חבר הסתדרות הרבנים של שיקגו
* הרב יעקב משה פופקו - מייסד כולל כנסת בית אליעזר ע"ש הרב אליעזר פופקו
* דבורה שטיינברגר - אשת הרב ישעיה שטיינברגר, רב שכונות רמת שרת, רמת דניה והולילנד, מכהן כר"מ בישיבת הכותל.
* הרב ראובן פופקו - רב קהילה במונטריאל קנדה
* המרצה והמחנכת ריבי פופקו קלטניק  - נישאה לרב משה קלטניק , יו"ר ועדת הסמיכה לרבנות של הסתדרות הרבנים של אמריקה (RCA)

בין נכדיו: הרב חיים פופקו, רב קהילת אהבת תורה בניו ג'רזי ור"מ בישיבת TABC; והרב אליעזר שטיינברגר, ר"מ בישיבת מערבא ומחבר הספר "שומר מצווה".

## קישורים חיצוניים

* רבי דר. ברוך פופקו, כתבה על פטירתו 
* עמדתו בקשר לשחרור יהודי רוסיה ואסירי ציון, באתר הניו יורק טיימס 
;בעריכתו
* 

## הערות שוליים

קטגוריה:משפחת ספיר
קטגוריה:רבנים אורתודוקסים
קטגוריה:רבנים אמריקאים
קטגוריה:עורכי כתבי עת תורניים
קטגוריה:בוגרי ישיבת רבי יצחק אלחנן
קטגוריה:אמריקאים שנפטרו ב-2010
870-879 לפנה"ס

**שימו לב: ערך זה מכיל אירועים מן השנים 879 - 870 לפנה"ס**

## אירועים ומגמות
* 878 לפנה"ס - המלך לי משושלת ג'ואו מתמנה למלך בסין.
* 878 לפנה"ס - שושנק השני מחליף את תקלות הראשון ומתמנה למלך מצרים מהשושלת ה-22 של מצרים.
* 871 לפנה"ס - אחאב מתמנה למלך ישראל.
* 872 לפנה"ס - הצפה חריגה בחוזקתה של היאור (הנילוס) מציפה את רצפת מקדש לוקסור.
* 872 לפנה"ס - אשורקון השני מלך מצרים מחליף את שושנק השני ומתמנה למלך מצרים מהשושלת ה-22 של מצרים.

## אנשים חשובים
* עמרי, מלך ישראל (מלך בשנים 871 - 882 לפנה"ס).
* אחאב, מלך ישראל (מלך בשנים 852 - 871 לפנה"ס).
* אסא, מלך יהודה (מלך בשנים 867 - 908 לפנה"ס).
* אשורנצירפל השני, מלך אשור (מלך בשנים 859 - 883 לפנה"ס).

## קישורים חיצוניים

*
קטגוריה:המאה ה-9 לפנה"ס לפי שנים